ועדת ביטחון הפנים, כנסת 24, פרוטוקול מספר 37, 2021-12-14 12:00

מירב בן ארי: אנחנו פותחים את הישיבה של הוועדה לביטחון פנים, היום 14 בדצמבר 2021, י' בטבת תשפ"ב, הצעת חוק לתיקון פקודת בתי הסוהר (מס' 55 והוראת שעה), התשפ"א 2021.

מירב בן ארי: קיימנו כאן דיון לפני כשבועיים על ההסתייגויות, הבנתי שחברת הכנסת מיכל וולדיגר יש לה עוד, בבקשה, אני יכולה לסגור כבר את הדיון על ההסתייגויות?

מירב בן ארי: תודה, אנחנו מצביעים.

אורית סטרוק: אני רוצה לבקש שלא נעשה דיון לצאת ידי חובה.

מירב בן ארי: אני עשיתי דיון ארוך פעם שעברה ואת דיברת הרבה, אז מה ידי חובה כאן?

אורית סטרוק: שנייה, אני מסבירה את עצמי, אני יודעת שאת נתת לי לנמק ואני נימקתי והכל בסדר, בסוף ההסתייגויות האלה לא הוגשו.

מירב בן ארי: אבל אין לי זמן לזה אורית, ישבנו בדיון הקודם, דיברת כאן כמעט 40 דקות, לא, יש לך שתי דקות, דברי ואני מתחילה להצביע, לא יהיה כאן דיון, יש לי ב-20 לדצמבר הוראת שעה שקובעת, אני רוצה לסיים את האירוע.

אורית סטרוק: מה שאני מבקשת זה שההסתייגויות האלה יהיו הסתייגויות, שחברי הוועדה יוכלו עכשיו לשקול אותן ברצינות ולא להצביע אוטומט לפי קואליציה אופוזיציה, או לפי עמדת ממשלה, אלא כפי שאני רגילה בהרבה דיונים בוועדת הכנסת, בטח בחוקים כאלה חשובים, שיהיה אפשר, שינתן לחברי הכנסת, חברי הוועדה, לחשוב על זה ולשקול אולי הם ירצו להצביע בעד חלק מההסתייגויות, בעד הסתייגות אחת, שלא נהיה באוטומט.

מירב בן ארי: אוקי, אנחנו לא עשינו אוטומט, עשינו כאן דיון ארוך.

אורית סטרוק: לא אמרתי, נתת לי לדבר, אני לא באתי בטענה, ומטרתי איננה, איננה פיליבסטר.

מירב בן ארי: אבל אורית זה לא יקרה, אני רוצה לסיים.

מירב בן ארי: הוצאנו את האלמ"ב, הוצאנו את עבירות המין, הוצאנו לדעתי את הנושאים לדעתי הביטחוניים ועשינו, אנחנו ממשיכים כאן הוראת שעה של הכנסת מ- 2018 שפוקעת בשבוע הבא, יש לי אחריות, אני כבר מקבלת מיילים וטלפונים ממשפחות של אסירים, שלא לדבר על שב"ס, שלא נדבר על המשרד לביטחון פנים.

מירב בן ארי: יש לנו כאן אחריות, אם יש לך אחריות תסירי את ההסתייגויות שלך, יהיה מאוד פשוט.

אורית סטרוק: ממש לא.

מירב בן ארי: אז אני מצביעה, סיימת.

מירב בן ארי: מה רצית להוסיף?

מיכל מרים וולדיגר: אני רוצה להוסיף שתי הסתייגויות.

מירב בן ארי: בבקשה, איזה סעיף?

מיכל מרים וולדיגר: יכול להיות שזה סעיף בנפרד.

מירב בן ארי: מה זה סעיף בנפרד?

מיכל מרים וולדיגר: זה על סמך מקרים שפנו אלי בסדר?

מיכל מרים וולדיגר: אז אחד זה יהיה א' האמור בסעיפים קטנים א' ו- ב', לא ישוחרר אסיר לפי סעיף זה אלא אם הוא ובני משפחתו קיבלו הודעה בכתב שבוע קודם ממועד שחרורו המנהלי, בסעיף זה בן משפחה, הורה, ילד או בן זוג.

מירב בן ארי: איזה סעיף, על מה מדובר?

מיכל מרים וולדיגר: אני אומרת כסעיף כללי, כסעיף כללי אני אומרת שצריך להתנות את השחרור המנהלי בהודעה.

מיכל מרים וולדיגר: מה שקורה שבני המשפחה שהתקשרו אלי לא ידעו אף פעם ומתי באיזה יום הוא משתחרר.

מירי פרנקל-שור: בכל שחרור מנהלי – כל שחרור מנהלי את רוצה לדחות אותו?

מיכל מרים וולדיגר: לא, שחרור מנהלי מחייב שלפחות שבוע מראש יקבל האסיר ובני המשפחה שלו הודעה שהוא משתחרר.

מיכל מרים וולדיגר: צריך להכין לו תוכנית, צריך להכין לו שיקום, צריך להחליט איפה הוא יגור, והשחרור הזה משום מקום שהם מקבלים משאיר אותם ב-אוקי מה עושים איתם.

מירב בן ארי: אבל השב"ס מעדכן.

מיכל מרים וולדיגר: פנו אלי.

מירב בן ארי: אין בעיה, השב"ס יגיב לזה, זה לא נכון.

גלי קרן: הם יודעים רק באותו יום אם יהיה שחרור.

מירב בן ארי: מה את אומרת?

גלי קרן: על תקן הכליאה, בודקים בכל יום אם המצבה עוברת את תקן הכליאה, ואז באותו יום מחליטים על השחרור.

מירב בן ארי: של השחרור המנהלי?

גלי קרן: ככה זה עובד כן.

מיכל מרים וולדיגר: כל יום המשפחה לא יודעת, נכון אני צודקת?

מיכל מרים וולדיגר: אז בבקשה.

מירי פרנקל-שור: שחרור מנהלי את יודעת באותו יום, את בודקת את מצבת הכליאה, את רואה אם זה עולה לתקן, אני אגיד לך מה ההשלכה של ההצעה שלך, באותו יום מחליטים מי ישוחרר.

מירי פרנקל-שור: אם צריך להמתין שבוע, מה שאת מבקשת שהוא לא ישוחרר באותו יום.

מירב בן ארי: מה שאת אומרת זה גרוע מאוד, מה שאת אומרת עכשיו למשפחה, אנחנו יכולים לשחרר אותו היום אבל אנחנו לא נשחרר אותו כי מיכל חברת הכנסת ביקשה להודיע שבוע מראש, אז את תשאירי אותם בכלא.

מיכל מרים וולדיגר: הבקשה שלי באה על סמך משפחות שפנו אלי, שהילדים שלהם בני 21, 24, 28, והם ביקשו ממני אנחנו לא יודעים מה לעשות.

מירב בן ארי: אני מנסה להסביר לך שזו הצעה גרועה.

מיכל מרים וולדיגר: אני מבינה, אבל המשפחות פנו אלי.

מירב בן ארי: מה זה המשפחות, אבל את רוצה עכשיו שכל המשפחות, אם המשפחה עכשיו אומרים לה שישחררו את אבא שלכם מחר, לא, לא חכו שבוע שנערך?

מיכל מרים וולדיגר: בוודאי, הם צריכים להיערך, תוכנית שיקום, לאן הוא יגיע.

מירב בן ארי: אוקי, באמת אני רוצה לסיים אז קיבלנו והבנו, מה עוד?

מירב בן ארי: איך זה נרשם, על איזה סעיף?

עידו בן יצחק: סעיף 4.

מיכל מרים וולדיגר: וסעיף נוסף, לאסיר ששוחרר בשיחרור מנהלי, תהיה תוכנית שיקום שתכין הרשות לשיקום האסיר, כאמור בסעיף 3.2 לחוק הרשות לשיקום האסיר תשמ"ג, 1983, מה שלא קורה בפועל.

מירב בן ארי: לא מבינה, כל אסיר שמשתחרר במנהלי את רוצה שיהיה לו שיקום מהרשות לשיקום האסיר?

מירב בן ארי: אם אדם נאסר על שימוש במידע פנים, קיבל שנה, שיחררו אותו בשחרור מנהלי, למה המדינה צריכה לממן לו תוכנית שיקום, נגיד שזה עבירה של שימוש במידע פנים, כל אסיר המדינה לממן?

מיכל מרים וולדיגר: מה זה לממן?

מירב בן ארי: את צריכה לעשות תוכנית לשיקום.

מיכל מרים וולדיגר: אם היא תכתוב, אין צורך בתוכנית שיקום זה בסדר.

מירב בן ארי: לא, לפי מה שאמרת, אמרת שכל אסיר, זה ההסתייגות שלך.

מיכל מרים וולדיגר: נכון, אז אפשר על פי שיקול דעתה של רש"א, אבל שזה יהיה משהו שרש"א צריכה לדעת.

מירב בן ארי: למה אתה מוסיף את זה?

עידו בן יצחק: זה גם יהיה לסעיף 4.

מירב בן ארי: תודה רבה, חבר הכנסת בני בגין רצית להעיר?

זאב בנימין בגין: כן, בסעיף 4 אני הגשתי הסתייגות או מעיין הסתייגות לגבי הדיווח, ביקשתי להוסיף סיום הדיווח.

מירב בן ארי: נכון, מה הוחלט?

זאב בנימין בגין: בשיחה מאחורי הקלעים בסוף הדיון האחרון, אני הבנתי שמבחינת שירות בתי הסוהר לא צריכה להיות בעיה ואין בעיה לדווח גם את זאת, אז אני מציע אם אפשר שנכנס לנוסח.

מירב בן ארי: יש בעיה?

גלי קרן: אני כן רוצה רק לומר על זה משהו, רק לחדד משהו בנוגע לבקשה שלך, ולגבי עמדת השר נצטרך לבדוק אם הוא רוצה להסתייג ככל שזה ייכנס.

גלי קרן: אני רק אומרת, לגבי החלק הראשון שביקשת תקופות שבהם לא שוחררו אסירים.

מירי פרנקל-שור: שנייה, בואי נפנה את חברי הכנסת.

מירי פרנקל-שור: בנוסח שחילקנו בעמוד 14, ההסתייגות של חבר הכנסת בני בגין.

עידו בן יצחק: הסתייגות מס' 12.

מירב בן ארי: בסדר, אני רק רוצה לדעת אם זה ייכנס לנוסח או לא.

מירב בן ארי: עמוד 2, ההסתייגות של בני בגין, אם לשב"ס אין התנגדות אז מה הבעיה להכניס את זה?

גלי קרן: אולי שב"ס, כנרת תוכל להתייחס, היא בזום, אבל אני רק רוצה לחדד שנייה משהו ביחד למה שביקשת.

גלי קרן: לגבי החלק הראשון, תקופות שבהן לא שוחררו אסירים, הבנו שבעצם לא עברנו את תקן הכליאה, ואתה רוצה לדעת באיזה תקופות לא היו בכלל שחרורים מנהליים.

גלי קרן: כלומר, בחלק הראשון של ההסתייגות שלך ביקשת דיווח בנוגע לתקופות שבהן לא התקיים שחרור מנהלי כי לא עברנו את תקן הכליאה.

גלי קרן: בחלק השני ביקשת את מספר האסירים שלא שוחררו בשחרור מנהלי בתקופות אלה.

גלי קרן: צריך רק לחדד שיש פה עניין, שאם אסיר מסוים לא שוחרר ביום מסוים אז הוא עדיין נמצא גם ביום שלמחרת במתקן הכליאה.

גלי קרן: מבחינת הספירה זה איזה שהוא נתון שצריך באופן ידני לראות, צריך להבין שזה מצטבר ככל שאין שחרור.

זאב בנימין בגין: אבל אנחנו צריכים לקבל, לדעתי זו הצעתי, מושג אבל דיוק כדי יום או יומיים, לא נראה לי שהוא מכריע לעניין זה, אז ששב"ס יעשו כהבנתם.

זאב בנימין בגין: אחרי הדיווח הראשון כבר נדע.

גלי קרן: עכשיו לגבי עמדת סער, אם ההסתייגות מקובלת עליו או לא.

מירי פרנקל-שור: רגע גלי לפני שאת עוברת אנחנו לא הבנו מה חבר הכנסת בגין התכוון.

גלי קרן: אני חושבת שהבנתי אבל חשוב שאתם תבינו.

גלי קרן: החלק השני, מספר האסירים שבשל כך לא שוחררו בשחרור מנהלי.

גלי קרן: בעצם אנחנו אומרים, כל אסיר שלא השתחרר נמצא גם למחרת, זאת אומרת שאין לי איזה שהוא מספר מוחלט יומי שאני יודעת שביום הזה לא השתחררו בכלל אסירים, אם בכלל נתעלם מזה שלפעמים משתחררים רק שחרור חלקי וכו'.

גלי קרן: זאת אומרת, זה לא נתון שיהיה מדויק, כי הוא מאוד תלוי בכמה הייתי עוברת את תקן הכליאה ומי היה משתחרר.

גלי קרן: בכל מקרה זה נתון שהוא מצטבר, זאת אומרת אסירים נשארים כי הם לא שוחררו אז תהיה ספירה כפולה ובעצם המשכית של אותם אסירים, ולכן זה נתון שהוא קצת בעייתי לפלח אותו, זו הייתה הערה שלי, וחבר הכנסת אם הבנתי נכון אמר שהוא לא חייב שזה יהיה על בסיס יומי אלא איזה שהוא סדר גודל של האסירים שלא שוחררו באותה תקופה שלא היה שחרור מנהלי.

גלי קרן: שוב אנחנו ניתן מספר ונתייחס לאילו היה שחרור מלא אני מניחה, כי לא נוכל להתייחס אם היה חלקי, ולכן לא בטוח שהמספר הזה אכן ישקף את מי שהיה יכול להשתחרר בפועל אילו היה שחרור מנהלי כי תלוי איזה היקף של שחרור מנהלי.

זאב בנימין בגין: אבל בשבוע כן תוכלו.

גלי קרן: לא, אבל גם לגבי השבוע, יכול להיות שהיה לי בשבוע הזה חלקי.

מירב בן ארי: אומדן, צריך אומדן לא אחד על אחד.

זאב בנימין בגין: על עשרה, על שניים עשר, שמונה, על זה לא נלך לרב.

גלי קרן: צריך איך נכון לבדוק אותו, אולי שב"ס יוכלו להתייחס לזה.

זאב בנימין בגין: כנרת תסדר עם זה.

גלי קרן: כנרת תסתדרי עם זה?

גלי קרן: היא איתנו בזום.

מירב בן ארי: כן, מה היא אומרת?

כנרת צימרמן: קודם כל שלום לכולם, עו"ד כנרת צימרמן משרות בתי הסוהר.

כנרת צימרמן: באופן עקרוני אנחנו יכולים לספק את הנתון הזה, אבל הוא כן דווקא יהיה נתון יומי ונתון לאותו יום.

כנרת צימרמן: זאת אומרת יכול להיות שחלק מהנתונים האלה יהיו מצטברים, זה יהיה אותם אסירים, גם למחרת, אנחנו לא יכולים לגרוע אותם, אבל זה נתון שיספק חלק מהמידע שמתבקש.

גלי קרן: והוא יתייחס למצב הדברים כאילו היה שחרור מנהלי מלא?

גלי קרן: מלוא הפוטנציאל לשחרור מנהלי?

כנרת צימרמן: מלא הפוטנציאל, כן מלוא הפוטנציאל, לא מי שבסופו של דבר שוחרר.

כנרת צימרמן: כן יש לנו טיפה בעיה עם הנוסח, אני לא יודעת, הנוסח עצמו של הסעיף כמו שאני רואה אותו הוא לדעתי טיפה יש בו איזה שהיא אמירה שיכולה לייצר סוג של טענת הסתייגות.

זאב בנימין בגין: אין בעיה, היו"ר שלנו ממהרת, נוכל לסדר את זה אחרי הדיון.

מירי פרנקל-שור: אז אני מציעה שנקבל את העיקרון.

מירב בן ארי: גם אני.

מירי פרנקל-שור: הדיווח יהיה על בסיס יומי, לאיזה תקופה אתה רוצה, כל רבעון?

מירי פרנקל-שור: כל חצי שנה?

גלי קרן: הדיווח כולו, ההצעה כרגע שעל הפרק היא חצי שנה.

מירי פרנקל-שור: אז חצי שנה.

זאב בנימין בגין: לא, זה פעם בחצי שנה אבל הנתונים יהיו יומיים.

מירב בן ארי: נתונים יומיים, אוקי בני?

זאב בנימין בגין: כן בסדר, אבל אם יש אי בהירות בנוסח כנרת, אז נעבוד על זה.

מירב בן ארי: העיקרון ברור.

גלי קרן: אני מציעה שאנחנו עכשיו נבדוק עם יועצת השר, להגיד לה שלשב"ס אין בעיה מבחינת הנתון רק לראות שהוא לא ירצה ומבחינתו זה בסדר.

מירב בן ארי: אוקי, אז אם אין עוד הערות אני רוצה לעבור להצבעות על ההסתייגויות.

מירב בן ארי: סליחה בבקשה חבר הכנסת סעדי.

אוסאמה סעדי: בוקר טוב גברתי היו"ר, אני חוזר על ההסתייגויות שהגשתי בישיבה הקודמת, ואני רוצה להדגיש שכל החוק הזה שאנחנו כבר מקיימים מספר ישיבות על זה, הוא אך ורק ל- 4 חודשים ותו לא.

אוסאמה סעדי: הוא לא ייכנס לתוקף מיידי, הוא ייכנס רק במרץ.

מירב בן ארי: למה?

גלי קרן: תחילת תחולה.

מירב בן ארי: התחולה שלו במרץ?

אוסאמה סעדי: כן 19 במרץ.

גלי קרן: כן כדי לתת לשב"ס להתאים את מערכות המחשוב שלו.

אוסאמה סעדי: ויסתיים מתי?

מירב בן ארי: ביולי.

אוסאמה סעדי: ב- 31 ביולי.

מירב בן ארי: כן, ואז אנחנו כאן נעשה עוד דיונים.

זאב בנימין בגין: ואז נקיים דיון.

מירב בן ארי: בסדר אז מה זה נותן לך, אז בוא ניתן להם את ארבעת החודשים שהם צריכים.

זאב בנימין בגין: הם המתינו שלוש שנים.

אוסאמה סעדי: לא, מה שהיה הוא נהיה.

אוסאמה סעדי: במקום שעכשיו יתחילו לעשות מערכות לארבעה חודשים, ינצלו את הזמן, יביאו לנו.

מירב בן ארי: אבל המערכות האלה כנראה ימשיכו גם אחרי זה ברובן.

אוסאמה סעדי: אני לא יודע איזה חוק יביאו.

עידו בן יצחק: בגלל זה עשינו את הפיצול, הכוונה היא להמשיך לדון בסוגיות שעלו וטרם נמצא להם פתרון.

מירב בן ארי: אתה גם רצית את הפיצול.

אוסאמה סעדי: לא, את הפיצול על המאסר בגין עבירות קנס זה בסדר, אנחנו נמשיך לדון.

אוסאמה סעדי: אני מדבר על כל הסוגיות שלא היו שעכשיו אנחנו מצביעים על זה, וקיימנו דיונים, וטור א' וטור ב' וטור ג', והכל עשינו בשביל ארבעה חודשים?

מירב בן ארי: בסדר אנחנו לא חברה של וואקום.

אוסאמה סעדי: אוקי, אז אני אומר אנחנו ברשימה המשותפת היינו מוכנים לשקול את כל העניין הזה של עבירות מין ואלימות במשפחה, ואם באמת יש מסוכנות מהשחרור שלהם, ובלי שיקום ובלי זה, אז צריך באמת לשקול לא לשחרר אותם מנהלית כי הם לא עברו שיקום.

אוסאמה סעדי: אבל אני אמרתי, וזה גם מופיע בהסתייגויות שלנו, כל עוד שהשב"ס והמדינה כמובן לא קיימו את בג"צ שטח המחיה, והם לא קיימו את זה, ויש הפרה על העניין הזה, אי אפשר לבוא ולבטל חוק שהמדינה בעצמה מצאה אותו ככלי למען עמידה בבג"צ שטח המחייה, כי היא לא עומדת, בני בגין היא לא עומדת.

זאב בנימין בגין: לא, אני לא מבין למה לבטל.

גלי קרן: אבל ההצעה מאריכה את השחרור המורחב, הצעת החוק מבקשת להרחיב את הוראת השעה שמאפשרת את השחרור המורחב, זאת אומרת דווקא מההסתייגויות שלכם כל זה יתבטל.

אוסאמה סעדי: אתם מבקשים להרחיב את השחרור המוגבר, אבל אתם מצמצמים את ארבעת השנים לשלוש שנים, אתם מצמצמים את כל הקטגוריות, גם טור ב' וגם טור ג'.

אוסאמה סעדי: כאשר אתם אומרים בעצמכם שאתם לא ערוכים לתת שיקום לכלל האסירים, אולי 20%, אולי 30% מהאסירים זוכים לשיקום, כאשר כל האסירים הביטחוניים מה שאצלכם מוגדר אסירים ביטחוניים, לא מקבלים שום שיקום כי אין תקנות ואין כללים, אז על מה אתם מדברים?

אוסאמה סעדי: אז בעצם אתם מדברים אנחנו מאריכים.

מירב בן ארי: לא, לא, את זה גם שמעתי פעם שעברה וגם חברת הכנסת אורית סטרוק ודיברה דברים שנאמו בפעם שעברה, עצרתי, היה לנו כאן דיון, אני צריכה להמשיך.

אוסאמה סעדי: נקודה אחרונה, הייתה התחייבות של המדינה שתקן הכליאה ייכנס בחוק, בנוסח המקורי היה מופיע ועכשיו מוציאים את זה.

מירב בן ארי: אבל דיברנו על זה אוסאמה.

אוסאמה סעדי: דיברנו על זה אז אני מבקש להצביע על זה.

מירב בן ארי: אי אפשר להצביע.

עידו בן יצחק: יש לך הסתייגות.

מירב בן ארי: קתרין בן צבי, שיקום שב"ס בזום, קתרין בבקשה.

מירב בן ארי: ואחרי קתרין אנחנו עוברים להצבעות על ההסתייגויות.

קתרין בן צבי: בוקר טוב, אני רציתי רק להדגיש בפני חבר הכנסת בני בגין, איזה שהוא עיוות שיכול להיגרם מהבקשה שלו.

קתרין בן צבי: נאמר שהיום לא היה שחרור מנהלי, ויש 20 אסירים שלא שוחררו היום במנהלי, הוא יקבל דיווח שב-14 לדצמבר לא היה שחרור מנהלי ו-20 לא שוחררו.

קתרין בן צבי: מחר אותם 20 יכולים להיות משוחררים, כלומר הוא יבין שהיו 20 אנשים בדצמבר שלא שוחררו שחרור מנהלי, זו הבקשה שלו, אבל זה לא יהיה נכון.

קתרין בן צבי: אחר כך אנחנו נצטרך להסביר בוועדה עוד פעם ועוד פעם, מה המטרה, איך יכול להיות שאנחנו אומרים שכל האסירים שוחררו במנהלי ובכל זאת הוא יקבל ימים שבהם לא שוחררו במנהלי.

קתרין בן צבי: אני רק מצביעה מראש על העיוות באיסוף הנתוון הזה, לא אומרת שיש בעיה לאסוף אותו, רק אומרת על הסכנה בו.

מירב בן ארי: מה אתה אומר?

זאב בנימין בגין: קתרין תראי, מבחינתי לו מיצעתם את זה שבועית, אז זה נותן תמונה.

זאב בנימין בגין: הרי מה הכוונה, אני חושב שאנחנו צריכים לדעת באמת בקווים כלליים אבל מבוססים על נתונים מפורטים, מה באמת מצב הצפיפות בתקן מול מצבה.

קתרין בן צבי: אז אתה יכול לבקש את זה ברמה חודשית או יומית או איזה שבועית שאתה רוצה, תקן מול מצבה.

זאב בנימין בגין: לכן אני מבקש בדרך זו, כדי שנדע איך החיים אכן מתנהלים, או התנהלו בשבוע מסוים או בחודש מסוים, ואחר כך אפשר תמיד לצרף כוכבית בתחתית העמוד ולהסביר לבורים כמוני מה התקלות האפשריות, אין בעיה.

קתרין בן צבי: אתה מדווח על הימים שבהם לא התקיים שחרור מנהלי וממילא אתה מקבל דיווח כמה אסירים שהיו צריכים להשתחרר במנהלי לא השתחררו נכון?

זאב בנימין בגין: נכון.

קתרין בן צבי: זאת הייתה הבקשה בסעיף הראשי?

זאב בנימין בגין: נכון.

קתרין בן צבי: אני אומרת, אילו תבקש רק את הנתון באילו ימים לא התקיים שחרור מנהלי או האם התקיים מלא, חלקי או לא התקיים בכלל, ובנוסף יש טבלה שאומרת כמה אסירים השתחררו בשחרור מנהלי וכמה לא.

קתרין בן צבי: התמונה הזאת ביחד תיתן לך את מירב הנתונים שאתה זקוק להם.

זאב בנימין בגין: קניתי.

מירי פרנקל-שור: מירב, מה שהציעה קתרין מהשב"ס, אני חושבת שזה נותן את המענה לחבר הכנסת בגין ואנחנו אחר כך נהיה איתם בקשר.

מירב בן ארי: בסדר גמור, אז נשאיר את ההסתייגות שלו?

מירי פרנקל-שור: לא, אנחנו נכלול את ההסתייגות בתוך הנוסח.

מירב בן ארי: בתוך הנוסח, אז לא צריך להצביע עליה.

זאב בנימין בגין: אני מסיר אותה.

מירב בן ארי: אז אנחנו מתחילים עם ההצבעות, ההסתייגויות.

מירב בן ארי: בקשות רשות דיבור להצעת חוק לתיקון פקודת בתי הסוהר (מס' 55 והוראות שעה), התשפ"א-2021.

מירב בן ארי: הסתייגות 1 לסעיף 1 של קבוצת הליכוד, קבוצת ש"ס, קבוצת יהדות התורה וקבוצת הציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: הסתייגות 2 לסעיף 1, קבוצת הרשימה המשותפת.

מירב בן ארי: בעד ההסתייגות – 1

מירב בן ארי: נמנעים – אין ההסתייגות נפלה.

מירב בן ארי: לכן נאשר את סעיף 1 כנוסח הוועדה.

מירב בן ארי: בעד – 2

מירב בן ארי: נמנעים – אין הסעיף אושר.

זאב בנימין בגין: היו"ר, אני יכול לקבל בכל זאת, למרות שהסרתי את ההסתייגות איך שהוא זכות דיבור?

מירב בן ארי: כן ברור, אין בעיה.

מירב בן ארי: נרשום את חבר הכנסת בני בגין לזכות דיבור.

מירב בן ארי: סעיף 2 אין הסתייגות, נצביע כנוסח הוועדה.

מירב בן ארי: בעד – 2

מירב בן ארי: נמנעים – אין הסעיף אושר.

מירב בן ארי: סעיף 3 הסתייגות של קבוצת הרשימה המשותפת.

מירב בן ארי: בעד – 1

מירב בן ארי: נמנעים – אין ההסתייגות נפלה.

עידו בן יצחק: אני רק אומר לפרוטוקול, יש פה טעות, זה 2022 צריך להיות התאריך שמופיע פה ולא 2021.

מירב בן ארי: פברואר 2022.

מירב בן ארי: נאשר את סעיף 3 כנוסח הוועדה.

מירב בן ארי: בעד – 2

מירב בן ארי: נמנעים – אין הסעיף אושר.

מירב בן ארי: סעיף 4 הסתייגות של קבוצת הרשימה המשותפת.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 5 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 6 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 7 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 8 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 9 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 10 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 11 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 12 הסתייגות של חברת הכנסת מיכל וולדיגר, לא ישוחרר אסיר אלא אם כן הוא ובני משפחתו קיבלו הודעה שבוע קודם.

מירב בן ארי: בעד – 1

מירב בן ארי: נמנעים – אין ההסתייגות של חברת הכנסת מיכל וולדיגר נפלה.

מירב בן ארי: סעיף 12 הסתייגות של חברת הכנסת מיכל וולדיגר, לאסיר ששוחרר בשחרור מנהלי תהיה תוכנית שיקום של רש"א.

מירב בן ארי: בעד – 1

מירב בן ארי: נמנעים – אין ההסתייגות של חברת הכנסת מיכל וולדיגר נפלה.

מירב בן ארי: זאב בנימין בגין הציע להוריד את ההסתייגות שלו, אז לא נצביע עליה.

מירי פרנקל-שור: רק לפרוטוקול, ההסתייגויות של חברת הכנסת וולדיגר, תהיה הסתייגות של כל קבוצת הציונות הדתית.

מירב בן ארי: כולם ביחד.

מירי פרנקל-שור: הליכוד, ש"ס ויהדות התורה.

מירב בן ארי: ההסתייגות של בני בגין ירדה.

מירי פרנקל-שור: ההסתייגות שלך יורדת, ואנחנו נוסיף בקשת רשות דיבור.

מירב בן ארי: נאשר את סעיף 4 כנוסח הוועדה.

מירב בן ארי: בעד – 2

מירב בן ארי: נמנעים – אין הסעיף אושר.

מירב בן ארי: סעיף 13 הסתייגות של קבוצת הליכוד, ש"ס, יהדות התורה והציונות הדתית.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 14 הסתייגות של הרשימה המשותפת.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: סעיף 5 הסתייגות של הרשימה המשותפת.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: הסתייגות לחלופין של הרשימה המשותפת.

מירב בן ארי: בעד – 1

מירב בן ארי: נמנעים – אין ההסתייגות נפלה.

מירב בן ארי: בקשות רשות דיבור, רשומים כולם, רק להוסיף את בני בגין.

מירב בן ארי: נאשר את סעיף 5 כנוסח הוועדה.

מירב בן ארי: בעד – 2

מירב בן ארי: נמנעים – אין הסעיף אושר.

מירב בן ארי: אני מגישה רביזיה, נקבע דיון.

מירב בן ארי: תודה רבה לכולם.